
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση Κανονισμού Κεφαλαίου Αυτοτελούς Διαχείρισης από 
κληρονομιά Παύλου Γ. Αθανασιάδη που εγκρίθηκε με το Β.Δ. 

722/1970. 

Έγκριση σύστασης του κοινωφελούς ιδρύματος με την επωνυμία 
«ΑΔΑΜΟΠΟΥΛΕΙΟ ΙΔΡΥΜΑ ΥΠΟΤΡΟΦΙΩΝ ΓΙΑ ΑΝΩΤΑ¬ 
ΤΕΣ (ΠΑΝΕΠΙΣΤΗΜΙΑΚΕΣ) ΣΠΟΥΔΕΣ» και κύρωση του 
Οργανισμού αυτού. 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση νοσηλευτικών ειδικοτήτων από Νοσηλευτικά Ιδρύ¬ 
ματα.. 

Ρύθμιση θεμάτων επαγγελματικής επανακατάρτισης μισθωτών 
απολυόμενων από προβληματικές επιχειρήσεις και τροποποίηση 

της 31775/30.8.90 απόφασης. 

Απασχόληση μαθητών των εκπαιδευτικών μονάδων Μαθητείας 
ΟΑΕΔ για πρακτική άσκηση σε φορείς του Δημοσίου τομέα κατά 

το σχολικό έτος 1991 - 1992... 

Τροποποίηση της αρ. Γ1/2186/29.11.90 κοινής απόφασης του 
Υπουργού Προεδρίας της Κυβέρνησης καί Υφυπουργού Υγείας, 

Πρόνοιας και Κοιν. Ασφαλίσεων. 

Χορήγηση άδειας άσκησης του επαγγέλματος Φυσικού Νοσοκο¬ 
μείων εκτός περιοχής Ιοντιζουσών Ακτινοβολιών στον Φυσικό 

Αθανάσιο Κολιγλιάτη του Ευαγγέλου. 

Χαρακτηρισμός ως ιστορικού διατηρητέου μνημείου του κτιρίου 
ιδιοκτησίας ΜΕΧΧ ΟΚΕΕΟΕ Α.Ε. Α.Β.Ε. στις οδούς Αγ. Μελε¬ 
τίου 54 και Πατησίων 153 στην Αθήνα. 8 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Τροποποίηση Κανονισμού Κεφαλαίου Αυτοτελούς Διαχείρισης από κλη¬ 
ρονομιά Παύλου Γ. Αθανασιάδη που εγκρίθηκε με το Β.Δ. 722/ 
1970. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της παρ. 1 του άρθρου 96 του Α.Ν. 2039/1939 
«περί τροποποιήσεως, συμπληρώσεως και κωδικοποιήσεως των Νόμων 
περί εκκαθαρίσεως και διοικήσεως των εις το Κράτος και υπέρ κοινωφε¬ 
λών σκοπών καταλειπομένων κληρονομιών, κληροδοσιών και δω¬ 
ρεών», β) του άρθρου 8 του Β.Δ. 722/1970 (239Α) «περί εγκρίσεως 
κανονισμού κεφαλαίου αυτοτελούς διαχειρίσεως εκ κληρονομιάς Παύ¬ 
λου Γ. Αθανασιάδη». 

2. Την από 26 Απριλίου 1966 ιδιόγραφη διαθήκη του Παύλου Γ. 
Αθανασιάδη που δημοσιεύθηκε από το Πρωτοδικείο Αθηνών με το υπ’ 
αριθ. 10845/1968 πρακτικό συνεδρίασής του. 


3. Την αριθ. 22/11.6.1991 γνωμοδότηση του Συμβουλίου Εθνικών 
Κληροδοτημάτων, με πρόταση των Υπουργών Οικονομικών και Εθνι¬ 
κής Παιδείας και Θρησκευμάτων, αποφασίζουμε: 

Άρθρο μόνο 

Εγκρίνουμε την τροποποίηση του Κανονισμού του Κεφαλαίου Αυτο- 
τελούς Διαχείρισης από κληρονομιά Παύλου Γ. Αθανασιάδη ο οποίος 
έχει εγκριθεί με το Β.Δ. 722/1970 (239Α'), έχουσα ως ακολούθως: 

«ΚΑΝΟΝΙΣΜΟΣ 

9 

Κεφαλαίου αυτοτελούς διαχείρισης από την κληρονομιά Παύλου Γ. 
Αθανασιάδη. 

Άρθρο 1. 

^ Σκοπός. 

Σκοπός του Κεφαλαίου είναι η απονομή χρηματικών βραβείων κάθε 
4 χρόνο, σε δέκα (10) μαθητές και δέκα (10) μαθήτριες των σχολείων 
δευτεροβάθμιας εκπαίδευσης Δήμου Παλαιού Φαλήρου, οι οποίοι αρί¬ 
στευσαν στα μαθήματα και το ήθος και διακρίθηκαν για την Ελληνοχρι- 
^ στιανική τους ανατροφή. 

Άρθρο 2. 

6 Διοίκηση. 

Το Κεφάλαιο διοικείται σύμφωνα με τον παρόντα : ανονισμό και τις 
διατάξεις του Α.Ν. 2039/39 από επιτροπή που αποτελείται από τον 
άμεσο προϊστάμενο όλων των σχολείων δευτεροβάθμιας εκπαίδευσης 
Δήμου Παλαιού Φαλήρου, ως Προέδρο, και τους διευθυντές όλων των 
Γυμνασίων και Λυκείων του Δήμου Παλαιού Φαλήρου, ως μέλη. Ο 
Προέδρος ορίζει το Γραμματέα και τον Ταμία. 

Άρθρο 3. 

Προϋποθέσεις βράβευσης. 

1. Προϋποθέσεις βράβευσης μαθητή ή μαθήτριας είναι: 
α) Η προαγωγή από τάξη σε τάξη με βαθμό άριστα ή η απόλυση με 

βαθμό άριστα, β) το άριστο ήθος και γ) η διάκριση από άποψη Ελληνο¬ 
χριστιανικής ανατροφής. 

2. Για την εκτίμηση του ήθους και της ανατροφής του μαθητή ή της 
μαθήτριας λαμβάνεται υπόψη όχι μόνο η συμπεριφορά στο σχολείο, 
αλλά και γενικά η συμπεριφορά και έξω απ’ αυτό, η οποία εκτιμάται 
από το Σύλλογο των διδασκόντων, βάσει της προσωπικής αντίληψης 
των μελών του και των σχετικών πληροφοριών. 

3. Για να βραβευθεί μαθητής ή μαθήτρια πρέπει να συγκεντρώνει 
όλες τις προϋποθέσεις που αναφέρονται στην παράγραφο 1 του παρόντος 
άρθρου. 

Άρθρο 4. 

Τρόπος εκλογής βραβευομένων. 

1. Ο Σύλλογος των διδασκόντων κάθε σχολείου δευτεροβάθμιας εκ¬ 
παίδευσης του Δήμου Παλαιού Φαλήρου, με απόφαση που λαμβάνει η 
πλειοψηφία των υπηρετούντων, καθορίζει τους μαθητές και τις μαθή- 

τριες του σχολείου που πληρούν τις προϋποθέσεις βράβευσης, όπως αυ¬ 
τές καθορίζονται στο άρθρο 3 του παρόντος Κανονισμού. 

2. Η απόφαση που αναφέρεται στην προηγούμενη παράγραφο λαμ- 
βάνεται στο τέλος κάθε διδακτικού έτους μετά την έκδοση του αποτελέ¬ 
σματος των προαγωγικών και απολυτηρίων εξετάσεων. Εάν αυτό δεν 
καταστεί δυνατό, τότε η απόφαση λαμβάνεται κατά την αρχή του επό¬ 
μενου σχολικού έτους, όχι όμως πέραν της 5ης Οκτωβρίου. 

3. Στη συνέχεια ο Διευθυντής κάθε σχολείου με βάση την απόφαση 
της παραγράφου 1 του παρόντος άρθρου υποβάλλει στη Διοίκηση του 
Κεφαλαίου μέχρι τις 5 Οκτωβρίου ονομαστική κατάσταση με τον αντί¬ 
στοιχο βαθμό προαγωγής ή απόλυσης των μαθητών και των μαθη¬ 
τριών που εκρίθησαν άξιοι να βραβευθούν. 

4. Η Διοίκηση του Κεφαλαίου όταν συγκεντρώσει τις καταστάσεις 
που προαναφέρθησαν απ’ όλα τα σχολεία, συσχετίζει αυτές και καθορί¬ 
ζει τελικά τους μαθητές και τις μαθήτριες που θα βραβευθούν με βάση 
τη σειρά βαθμολογίου;. 

5. Σε περίπτωση κατά την οποία μαθητές ή μαθήτριες θα μπορούσοιν 
να αριστεύσουν και να διακριθούν για το ήθος τους αλλά δεν υπέστησαν 
ή δεν συμπλήρωσα» την προαγωγική ή απολυτήριο εξέτασή τους λόγω 
ασθένειοις ή άλλης δικαιολογημένης αιτίας, τότε η απόφαση του Συλλό¬ 
γου λαμβάνεται στην αρχή του επόμενου σχολικού έτους, όπως ορίζεται 
στην παρ. 2 του παρόντος άρθρου. 

6. Εάν οι μαθητές ή οι μαθήτριες που συγκεντρώνουν τις προϋποθέ¬ 
σεις για να βραβευθούν είναι περισσότεροι από δέκα (10), αυτοί που θα 
βραβευθούν εκλέγονται με βάση τη σειρά βαθμολογίας της προαγωγής 
ή της απόλυσής τους. Σε περίπτωση ισοβαθμίας που εκτείνεται πέρα 
από τους δέκα μαθητές ή από τις δέκα μαθήτριες η επιλογή του απαραί¬ 
τητου αριθμού μεταξύ των ισοβαθμούντων γίνεται με βάση το γενικό 
βαθμό προαγωγής τους στην προηγούμενη τάξη. Επί ισοβαθμούντων 
μαθητών της πρώτης τάξης Γυμνασίου η επιλογή τους γίνεται με κλή¬ 
ρωση. 

7. Εάν οι μαθητές και οι μαθήτριες που συγκεντρώνουν τις προϋπο¬ 
θέσεις για να βραβευθούν είναι λιγότεροι από τους είκοσι τότε βραβεύο¬ 
νται όλοι εξ ίσου είτε είναι περισσότεροι οι μαθητές και λιγότερες οι μα¬ 
θήτριες είτε και αντίστροφα. 

8. Σε περίπτωση κατά την οποία δεν υπάρξουν σε κάποιο σχολικό 
έτος μαθητές ή μαθήτριες που να συγκεντρώνουν τις προϋποθέσεις για 
να βραβευθούν, τα έσοδα αυτού του έτους μεταφέρονται στο επόμενο 
έτος και διατίθενται στους μαθητές ή τις μαθήτριες, που θα βραβευθούν 
κατά το έτος αυτό. 

Άρθρο 5. 

Απονομή βραβείων. 

1. Τα βραβεία τα οποία απονέμονται είναι χρηματικά. Για το σκοπό 
αυτό διατίθενται όλα τα εισοδήματα του ακινήτου που κληροδοτήθηκε, 
αφού αφαιρεθούν μόνο οι δαπάνες συντήρησης του ακινήτου και τυχόν 
άλλα έξοδα που έχουν αναγραφεί στον εγκεκριμένο προϋπολογισμό του 
Κεφαλαίου. 

2. Μαζί με το χρηματικό βραβείο, που αναφέρεται στην προηγού¬ 
μενη παράγραφο, απονέμεται και ανάλογο δίπλωμα, ο τύπος και το πε¬ 
ριεχόμενο του οποίου καθορίζονται με απόφαση της Διοίκησης του Κε¬ 
φαλαίου. 

3. Τα προοριζόμενα για βράβευση χρηματικά ποσά αναλαμβάνονται 
από την τράπεζα που είναι κατατεθειμένα τα εισοδήματα του Κεφαλαίου 
και παραδίδονται έγκαιρα στον Ταμία του Κεφαλαίου, ο οποίος τα απο¬ 
δίδει στους μαθητές που βραβεύονται με απόδειξη που υπογράφεται από 
τον κηδεμόνα κάθε μαθητή ή μαθήτριας. 

Άρθρο 6 

Χρόνος απονομής βραβείων. 

1. Τα βραβεία απονέμονται το μήνα Οκτώβριο κάθε έτους κατά τη 
διάρκεια της εορτής που απονέμονται από το Υπουργείο Παιδείας τα 
βραβεία και οι έπαινοι στους μαθητές που διακρίθηκαν για την επιμέ- 
λειά τους. 

2. Σε περίπτωση που δεν καταστεί δυνατόν να απονεμηθούν τα βρα¬ 
βεία κατά την ημερομηνία που καθορίζεται στην προηγούμενη παρά¬ 
γραφο, η απονομή των βραβείων του κληροδοτήματος μπορεί να γίνει 
και σε άλλη ημερομηνία που θα αποφασίσει η Διοίκηση του Κεφαλαίου. 


Άρθρο 7 

Προϋπολογισμός - Απολογισμός. 

Η Διοίκηση του Κεφαλαίου καταρτίζει, κάθε χρόνο, προϋπολογισμό 
και απολογισμό του Κεφαλαίου τους οποίους υποβάλλει για έγκριση 
στις αρμόδιες αρχές, σύμφωνα με τις διατάξεις του άρθρου 104 του 
Α.Ν. 2039/1939. 


Άρθρο 8. 

Τροποποίηση Κανονισμού. 

Τροποποίηση ή συμπλήρωση του παρόντος Κανονισμού μπορεί να γί¬ 
νει με Προεδρικό Διάταγμα έπειτα από πρόταση της Διοίκησης του Κε¬ 
φαλαίου». 

Στους Υπουργούς Οικονομικών και Εθνικής Παιδείας και θρησκευ¬ 
μάτων αναθέτουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 16 Οκτωβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 

-♦- 


( 2 ) 

Έγκριση σύστασης του κοινωφελούς ιδρύματος με την επωνυμία «ΑΔΑ- 
ΜΟΠΟΥΛΕΙΟ ΙΔΡΥΜΑ ΥΠΟΤΡΟΦΙΩΝ ΓΙΑ ΑΝΩΤΑΤΕΣ (ΠΑ¬ 
ΝΕΠΙΣΤΗΜΙΑΚΕΣ) ΣΠΟΥΔΕΣ» και κύρωση του Οργοινισμού αυ¬ 
τού. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντοις υπόψη: 

1. Τις 7820/16.3.1991 και 7972/14.6.1991 πράξεις του συμβο¬ 
λαιογράφου Αθηνών Ιωάννη Γεωργίου Ρούσκα, με τις οποίες οι: α) Δη- 
μήτριος Ιωαν. Αδαμόπουλος, β) Ερμιόνη συζ. Δημ. Αδαμοπούλου και 
γ) Αριστείδης Δημ. Αδαμόπουλος σύστησοιν κοινωφελές ίδρυμα με την 
επωνυμία «ΑΔΑΜΟΠΟΥΛΕΙΟ ΙΔΡΥΜΑ ΥΠΟΤΡΟΦΙΩΝ ΓΙΑ ΑΝΩ¬ 
ΤΑΤΕΣ (ΠΑΝΕΠΙΣΤΗΜΙΑΚΕΣ) ΣΠΟΥΔΕΣ» με έδρα την Υπάτη 
Φθιώτιδας. 

2. Τις διατάξεις των άρθρων: α) 95 και 98 του Α.Ν. 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 18.6.1991 γνωμοδότηση του Συμβουλίου Εθνικών 
Κληρ/των. 

Με πρόταση των Υπουργών Οικονομικών και Εθνικής Παιδείας και 
θρησκευμάτων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΑΔΑΜΟΠΟΥΛΕΙΟ ΙΔΡΥΜΑ ΥΠΟΤΡΟΦΙΩΝ ΓΙΑ ΑΝΩΤΑ¬ 
ΤΕΣ (ΠΑΝΕΠΙΣΤΗΜΙΑΚΕΣ) ΣΠΟΥΔΕΣ», η οποία έγινε από τους: α) 
Δημήτριο Ιωαν. Αδαμόπουλο, β) Ερμιόνη συζ. Δημ. Αδαμοπούλου και 
γ) Αριστείδη Δημ. Αδαμόπουλο, με τις 7820/16.3.1991 και 7972/ 
14.6.1991 πράξεις του συμβολαιογράφου Αθηνών Ιωάννη Γεωργίου 
Ρούσκα. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Εθνικής Παιδείας και θρησκευμάτων και διέπεται από τις διατάξεις 
των παραπάνω συστατικών του πράξεων, του παρακάτω οργοινισμού, 
του Α.Ν. 2039/39 και των διαταγμάτων που εκδόθηκαν ή θα εκδο- 
θούν σε εκτέλεση του νόμου τούτου. 

2. Κυρώνουμε τον οργοινισμό διοίκησης και διοεχείρισης του ιδρύμα¬ 
τος τούτου, που αποτελείται από δέκα τέσσερα (14) άρθρα και καταχω¬ 
ρίζεται παρακάτω: 


ΟΡΓΑΝΙΣΜΟΣ 

Διοίκησης και διοεχείρισης του κοινωφελούς ιδρύματος με την επωνυ¬ 
μία «ΑΔΑΜΟΠΟΥΛΕΙΟ ΙΔΡΥΜΑ ΥΠΟΤΡΟΦΙΩΝ ΓΙΑ ΑΝΩΤΑΤΕΣ 
(ΠΑΝΕΠΙΣΤΗΜΙΑΚΕΣ) ΣΠΟΥΔΕΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΑΔΑΜΟΠΟΥΛΕΙΟ 
ΙΔΡΥΜΑ ΥΠΟΤΡΟΦΙΩΝ ΓΙΑ ΑΝΩΤΑΤΕΣ (ΠΑΝΕΠΙΣΤΗΜΙΑ¬ 
ΚΕΣ) ΣΠΟΥΔΕΣ», που συστήθηκε από τους: α) Δημήτριο Ιωαν. Αδα- 
μόπουλο, β) Ερμιόνη συζ. Δημ. Αδαμοπούλου και γ) Αριστείδη Δημ. 
Αδαμόπουλο με τις 7820/16.3.1991 και 7972/14.6.1991 πράξεις 
του συμβολαιογράφου Αθηνών Ιωάννη Γεωργ. Ρούσκα, αποτελεί νο¬ 
μικό πρόσωπο ιδιωτικού δικαίου και διέπεται από τις διατάξεις των πα¬ 
ραπάνω συστατικών πράξεων, του παρόντος Οργανισμού, του Α.Ν. 
2039/39, όπως κάθε φορά ισχύει ο νόμος αυτός και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Υπάτη Φθιώτιδος. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος κΟΙ στο μέσον αυ¬ 
τής την έδρα και το έτος έγκρισης της σύστασής του (1991). 

Άρθρο 2. 

Σκοποί 

Σκοποί του Ιδρύματος είναι: 

1. Η χορήγηση υποτροφιών για σπουδές σε Ανώτατα Εκπαιδευτικά 
Ιδρύματα Ελληνικά και Ξένα και ειδικότερα: 

α) Σε Μουσικολογικά Τμήματα των Πανεπιστημίων και ισοτίμων 
Μουσικών Ακαδημιών, για την λήψη πτυχίου κλασσικής μουσικής 
(ενόργανης ή φωνητικής), Εθνικής (δημοτικής) και Βυζαντινής και Με¬ 
ταπτυχιακού τίτλου Σπουδών των ανωτέρω ειδικοτήτων. 

β) Σε Τμήματα του Πανεπιστημίου Μακεδονίας Οικονομικών και 
Κοινωνικών Επιστημών (πρώην Ανωτάτη Βιομηχανική Σχολή Θεσσα¬ 
λονίκης) και αντίστοιχα τμήματα του Οικονομικού Πανεπιστημίου Αθη¬ 
νών (πρώην Ανωτάτη Σχολή Οικονομικών και Εμπορικών Επιστημών) 
για τη λήψη οικείου Πτυχίου ή μεταπτυχιακού τίτλου σπουδών. 

2. Εάν το Ίδρυμα έχει την οικονομική δυνατότητα, θα μπορεί να 
χρηματοδοτεί το Δήμο Υπάτης ή την μεγαλύτερη ενότητα του Δήμου 
Υπάτης για δραστηριότητες πολιτιστικές - μουσικολογικές με ευθύνη 
του Δήμου Υπάτης. 

Άρθρο 3. 

Περιουσία - Πόροι 

1. Περιουσία του ιδρύματος αποτελούν: 

α) Τα υπό στοιχεία Υ1 και Υ2 διαμερίσματα (ημιυπόγειοι χώροι), 
που βρίσκονται στο επί των οδών Δημοκρατίας και Ϋψηλάντου 2 στο Ν. 
Ψυχικό Αττικής ακίνητο επιφάνειας 74,92 και 33,32 τ.μ. αντίστοιχα. 

β) Η ψιλή κυριότητα μιας (1) διώροφης οικίας, η οποία θα είναι ανα¬ 
παλλοτρίωτη, που βρίσκεται στη θέση «Άγιος Νικόλαος» στην Υπάτη 
του Ν. Φθιώτιδος, κτισμένη επί οικοπέδου έκτασης 800 τ.μ. Η επικαρ¬ 
πία της ανωτέρω οικίας θα ανήκει στους ιδρυτές εφ’ όρου ζωής τους και 
σε περίπτωση που ο εκ των ιδρυτών Αριστείδης Δημ. Αδαμόπουλος 
αποκτήσει παιδιά και εγγόνια, τότε το δικαίωμα της επικαρπίας θα πε¬ 
ριέρχεται σ’ αυτούς και εφ’ όσον το επιθυμούν. 

γ) Ποσόν πέντε εκατομμυρίων (5.000.000) δρχ. σε μετρητά ή σε 
ομόλογα Ελληνικού Δημοσίου ή άλλων Ελληνικών Τραπεζών. 

Η κατάθεση αυτή θα είναι αναπαλλοτρίωτη. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που, προς αυτό. 

Άρθρο 4. 

Διοίκηση. 

1. Το ίδρυμα διοικείται από 12μελές Διοικητικό Συμβούλιο που απο- 
τελείται από τους: 

1. Δημήτριο Ιωαν. Αδαμόπουλο. 

2. Ερμιόνη συζ. Δημ. Αδαμοπούλου, 

3. Αριστείδη Δημ. Αδαμόπουλο. 

4. Εκάστοτε Δήμαρχο Υπάτης. 


5. Εκάστοτε μη εκλεγέντα υποψήφιο Δήμαρχο Υπάτης. 

6. Εκάστοτε Δήμαρχο Λαμίας. 

7. Εκάστοτε Πρόεδρο του Δημοτικού Συμβουλίου Υπάτης. 

8. Εκάστοτε Πρόεδρο Δημαρχιακής Επιτροπής Δημοτικού Συμβου¬ 
λίου Υπάτης. 

9. Εκάστοτε Λυκειάρχη ή Γυμνασιάρχη Υπάτης. 

10. Εκάστοτε Ειρηνοδίκη Υπάτης με νόμιμο αναπληρωτή τον Συμ¬ 
βολαιογράφο - Υποθηκοφύλακα Υπάτης. 

11. Εκάστοτε Ιερέα του Ιερού Ναού Αγ. Νικολάου Υπάτης ή του Ιε¬ 
ρού Ναού Αγ. Γεωργίου Υπάτης. 

12. Εκάστοτε Πρόεδρο του Συνδέσμου Υπαταίων στην Αθήνα ή το 
νόμιμο αναπληρωτή του, 

2. Τα μέλη του Διοικητικού Συμβουλίου ορίζουν με πράξη τους, 
έπειτα από μυστική ψηφοφορία, τον Πρόεδρο, τον Αντιπρόεδρο, το 
Γραμματέα και τον Ταμία για θητεία τριών χρόνων. Πρώτος Προέδρος 
του ιδρύματος ορίζεται ο Δημήτριος Ιωαν. Αδαμόπουλος και μετά το 
θάνατο αυτού η Ερμιόνη Αδαμοπούλου. Σε περίπτωση αδυναμίας άσκη¬ 
σης των καθηκόντων του Προέδρου από τους Ιδρυτές Δημήτριο Αδαμό¬ 
πουλο και Ερμιόνη Αδαμοπούλου ο Προέδρος θα εκλέγεται μεταξύ των 
υπολοίπων μελών με μυστική ψηφοφορία και με πλειοψηφία των παρό¬ 
ντων μελών. 

Ως αντιπρόεδρος του ιδρύματος ορίζεται ο εκάστοτε Δήμαρχος Υπά- 
της ' 

3. Σε περίπτωση αποποίησης, παραίτησης, έκπτωσης, (ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, ο Πρόεδρος του Διοικητικού 
Συμβουλίου φροντίζει να εκλεγεί νέο μέλος με τριετή θητεία. 

Τα μέλη που εκλέγονται, μπορούν να επανεκλεγούν. 

4. Το Διοικητικό Συμβούλιο συνεδριάζει τακτικά κάθε έξι μήνες και 
εκτάκτως, όποτε το ζητήσει ο Πρόεδρος, ή, τουλάχιστον, τρία (3) από 
τα μέλη του, με γραπτή αίτησή τους προς τον Πρόεδρο πέντε (5) τουλά¬ 
χιστον ημέρες πριν από την συνεδρίαση, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία, όταν τα παρόντα 
μέλη του είναι τουλάχιστον επτά (7). Μεταξύ των παρόντων πρέπει, 
υποχρεωτικά, να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από πέντε (5) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα, που αφορά στη 
διοίκηση και στη λειτουργία του, τη διάθεση των πόρων αυτού, καθώς 
και για κάθε ενέργεια, που σχετίζεται με την εκπλήρωση των σκοπών 
του, πάντοτε όμως, σύμφωνα με τις διατάξεις των συστατικών πρά¬ 
ξεων, του παρόντος οργανισμού, του Α.Ν. 2039/39 και των διαταγμά¬ 
των που εκδόθηκαν ή θα εκδοθούν σε εκτέλεση του νόμου τούτου, καθώς 
και των λοιπών σχετικών νόμων και διαταγμάτων. 

2. Το Διοικητικό Συμβούλιο, ειδικότερα: 

α) Καταρτίζει και μεταρρυθμίζει τους κανονισμούς στις διάφορες 
εσωτερικές υπηρεσίες και λειτουργίες του ιδρύματος, ανάλογα με τις 
κάθε φορά ανάγκες του. 

β) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή αρμόδιο Νο¬ 
μάρχη) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 

20.12.1939 Β.Δ/τος (ΦΕΚ Α 552). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

γ) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

δ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

ε) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών καθώς και για την ανακήρυξη ευεργετών και δωρη¬ 
τών του Ιδρύματος. 

Άρθρο 6. 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρόπο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικ. Συμβουλίου. 

δ) Εισηγείται στο Διοικ. Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικ. Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικ. Συμβουλίου και ενεργεί σύμφωνα με τις ειδικές 
εξουσιοδοτήσεις και εντολές αυτού. 

2. Τον Προέδρο, όταν απουσάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύμιατος, τούτου το μεγαλύ¬ 
τερο σε ηλικία μέλος του Διοικητικού Συμβουλίου. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α. Συνυπογράφει με τον Πρόεδρο κάθε έγγραφο του Ιδρύματος προς 
τρίτους. 

β. Φροντίζει γ.α τη σύνταξη των πρακτικών του Διοικ. Συμβουλίου, 
γ. Διεκπεραιώνει την αλληλογραφία. 

δ. Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή των 
απώλεια τούτων. 

2. Με απόφαση του Διοικητικού Συμβουλίου δύνανται ορισμένες αρ¬ 
μοδιότητες του Γ ραμματέα να αναληφθούν από άλλα όργανα ή πρό¬ 
σωπα του Ιδρύματος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικ. Συμβουλίου που ορίζεται με απόφαση του Προέδρου. 

Άρθρο 8. 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται.στο άρθρο 73 του ΑΝ 2039/39, έχοντας την ευχέ¬ 
ρεια να παρακρατεί από αυτά ένα μικρό ποσό, που είναι αναγκαίο για 


την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται, με απόφαση του Διοικητικού Συμβουλίου, 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του Ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικ. Συμ¬ 
βούλιο των σχεδίων προϋπολογισμού, απολογισμού και ισολογισμού 
του Ιδρύματος. — 

2. Του ταμία όταν απουσιάζει ή κωλύεται, αναπληρώνει άλλο μέλος 
του Διοικ. Συμβουλίου που ορίζεται με απόφαση αυτού. 

Άρθρο 9. 

Επιλογή και ανακήρυξη υποτρόφων 

1. Δικαίωμα υποτροφίας έχουν νέοι και νέες (αναγνωρισμένου ήθους, 
ηλικίας μέχρι 35 ετών, κατά προτίμηση γεννηθέντες ή καταγόμενοι 
από τους Δήμους Υπάτης και Λαμίας, αλλά και από την ευρύτερη πε- 
ριοχή του Ν. Φθιώτιδας, οι οποίοι θα πρέπει να πληρούν τις κάτωθι 
προϋποθέσεις: 

α) Για τα μουσικολογικά τμήματα: 

Να είναι απόφοιτοι Λυκείου με βαθμό «Λίαν καλώς» και Διπλωμα¬ 
τούχοι του Δημοτικού Ωδείου Λαμίας ή Κρατικών Ωδείων ή αναγνωρι¬ 
σμένων ως ισότιμων Ωδείων Αθήνας και Θεσσαλονίκης με βαθμό «Άρι¬ 
στα». 

β) Για τα κτήματα των Οικονομικών και Κοινωνικών Επιστημών 
του Πανεπιστημίου Μακεδονίας και Οικονομικού Πανεπιστημίου Αθη¬ 
νών απόφοιτοι Λυκείου με βαθμό «Άριστα» και για μεταπτυχιακές 
σπουδές, πτυχίο με βαθμό «Άριστα». 

2. Η επιλογή και ανακήρυξη των υποτρόφων γίνεται χωρίς διαγωνι¬ 
σμό, σύμφωνα με τις διατάξεις των συστατικών πράξεων του ιδρύματος, 
του παρόντος οργανισμού, του Α.Ν. 2039/39 και του από 18.8.1941 
Καν. Δ/τος (ΦΕΚ Α. 286), ύστερα από απόφαση του Διοικ. Συμβου¬ 
λίου του Ιδρύματος στο οποίο μετέχει, με βαρύνουσα γνώμη, προκειμέ- 
νου για μουσικολογικές σπουδές, ο Διευθυντής του Δημοτικού Ωδείου 
Λαμίας. 

Μεταξύ των υποτρόφων θα προτιμάται εκείνος, που αποδεδειγμένα 
έχει ανάγκη μεγαλύτερης οικονομικής ενίσχυσης. 

Άρθρο 10. 

Ποσό υίίοτροφίας, καταβολή, διακοπή 

1. Το ποσό της μηνιαίας υποτροφίας καθώς και ο αριθμός των υπο¬ 
ψηφίων καθορίζεται με απόφαση του Διοικητικού Συμβουλίου, ανάλογα 
με το ύψος των καθαρών εσόδων του ιδρύματος, πάντοτε όμως μέσα 
στα όρια που ορίζονται από τις διατάξεις των συστατικών πράξεων του 
ιδρύματος, του άρθρου 54 του Α.Ν. 2039/39 και του άρθρου 28 του 
από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους, σύμφωνα με τις 
διατάξεις των άρθρων 22,24,26, 27 και 28 του από 18.8.1941 Καν. 
Δ/τος (ΦΕΚ Α’ 286). 

3. Η χορήγηση της υποτροφίας διακόπτεται, όταν συντρέχουν οι 
προϋποθέσεις που ορίζονται από τις διατάξεις των συστατικών πράξεων 
του ιδρύματος και του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικ. Συμβουλίου του 
ιδρύματος, που έχει υποχρέωση να παρακολουθεί την όλη πορεία των 
σπουδών των υποτρόφων και να αξιώνει απ’ αυτούς την υποβολή κάθε 
έτους, αποδεικτικών στοιχείων της επίδοσής τους. 

Άρθρο 11. 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του Ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου, που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά- 

ξεις των άρθρων 101 και 102 του Α.Ν. 2039/39 και του από 
20.12.1939 σχετικού Δ/τος (ΦΕΚ Α' 552). 

Άρθρο 12 
Βιβλία και Στοιχεία 

1. Το Ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο Πρωτοκόλλου αλληλογραφίας. 

β) Βιβλίο Πρακτικών συνεδριάσεων του Διοικ. Συμβουλίου. 

γ) Βιβλίο Λογιστικής παρακολούθησης, στο οποίο καταχωρίζονται 
με χρονολογική σειρά και με λογιστική τάξη, όλα τα έσοδα και έξοδα 
του ιδρύματος που πραγματοποιούνται στη διάρκεια της χρήσης. 

δ) Βιβλίο μητρώο υποτρόφων, στο οποίο καταχωρίζονται τα ονόματα 
των υποτρόφων, η σχολή που φοιτούν, ο χρόνος και το ποσό της υποτρο¬ 
φίας κάθε υποτρόφου και τα λοιπά στοιχεία, τα οποία ορίζονται από τις 
διατάξεις του άρθρου 34 του από 18.8.1941 Καν. Δ/τος. 

στ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει, ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13. 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του ΑΝ 2039/39 και 110 και 119 του Αστικού Κώδικα, ύστερα 
από απόφαση του Διοικητικού Συμβουλίου αυτού. 

Άρθρο 14. 

Διάλυση του ιδρύματος - Τύχη περιουσίας αυτού 

1. Το Ίδρυμα διαλύεται, όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε νόμιμο 
λόγο η περιουσία του περιέρχεται στο Δήμο Υπάτης για την εκτέλεση 
του ίδιου σκοπού. 

Στους Υπουργούς Οικονομικών και Εθνικής Παιδείας και Θρησκευ¬ 
μάτων αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 16 Οκτωβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

■ · ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Α4/4564 (3) 

Χορήγηση νοσηλευτικών ειδικοτήτων από Νοσηλευτικά Ιδρύματα. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 5 του Ν. 1579/85 «Ρυθμίσεις για την εφαρμογή και 
ανάπτυξη του Εθνικού Συστήματος Υγείας και άλλες διατάξεις». 

2. Την υπ’ αριθμ. Α4/203/88 Υπουργική Απόφαση «Καθορισμός 
όρων και προϋποθέσεων για τη χορήγηση τίτλου Ειδικού Νοσηλευτή». 

3. Τις υπ’ αριθμ. Α4β/4844/88 και Α4β/4635/89 Υπουργικές 
αποφάσεις. 

4. Την υπ’ αριθ. 10 απόφαση της 87ης/5.9.91 Ολομέλειας του Κε¬ 
ντρικού Συμβουλίου Υγείας, αποφασίζουμε: 

Ορίζουμε όπως τα κατωτέρω αναφερόμενα Νοσηλευτικά Ιδρύματα 
χορηγούν τις Νοσηλευτικές ειδικότητες: 

1. Π.Γ.Ν. Ηρακλείου «ΒΕΝΙΖΕΛΕΙΟ - ΠΑΝΑΝΕΙΟ», Παθολογική 
και Χειρουργική. 

2. Ν.Γ. Νοσ/μείο Βόλου «ΑΧΙΛΛΟΠΟΥΛΕΙΟ», Χειρουργική. 

3. Ν.Γ. Νοσ/μείο Αθηνών«Κοργιαλένειο - Μπενάκειο» Ε.Ε.Σ., Χει¬ 
ρουργική και Παθολογική. 

4. Περ. Γεν. Νοσ/μείο Αθηνών, Παθολογική και Χειρουργική. 


5. Νοσ/μείο «ΑΙΓΙΝΗΤΕΙΟ», Ψυχιατρική. 

6. Γεν. Νοσ/μείο Νέας Ιωνίας «ΑΓΙΑ ΟΛΓΑ», Παθολογική και Χει¬ 
ρουργική. 

7. 251 Γεν. Νοσ/μείο Αεροπορίας, Παθολογική. 

8. Νομαρχ. Γεν. Νοσ/μείο Πειραιά «ΤΖΑΝΕΙΟ», Χειρουργική. 

9. Νοσ/μείο «ΑΡΕΤΑΙΕΙΟ», Χειρουργική, (η έναρξη χορήγησης ει¬ 
δικότητας θα γίνει όταν υπάρξει ειδικευμένος Νοσ/τής στην αναφερό- 
μενη ειδικότητα). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Σεπτεμβρίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-*- 

Αριθ. 33292 (4) 

Ρύθμιση θεμάτων επαγγελματικής επανακατάρτισης μισθωτών απολυ- 

ομένων από προβληματικές επιχειρήσεις και τροποποίηση της 

31775/30.8.90 απόφασης. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1545/85 «Κυβέρνηση και Κυβερνητικά όρ¬ 
γανα». 

2. Τις διατάξεις του Ν.Δ. 212/69 «Περί οργανώσεως και Διοική- 
σεως του Οργανισμού Απασχολήσεως Εργατικού Δυναμικού». 

3. Τις διατάξεις των άρθρων 33 - 36 του Νόμου 1892/90. 

4. Την διάταξη της παρ. 5 του άρθρου 49 του Ν· 1947/90. 

5. Την αρ. 31775/30.8.90 απόφασή μας. 

6. Την αρ. 1543/10.9.91 απόφαση του ΔΣ του ΟΑΕΔ (αρ. συνε¬ 
δρίασης 34/10.9.91) που μας υποβλήθηκε με το αρ.-“113563/ 

“■ 20.9.91 έγγραφο του Οργανισμού, αποφασίζουμε: 

I. Για το πρόγραμμα της επανακατάρτισης των απολυομένων από 
τις επιχειρήσεις των άρθρων 33 - 36 του Ν. 1892/90 ισχύουν τα κά- 
• τωθι: 

1. Στο πρόγραμμα της επαγγελματικής επανακατάρτισης μπορούν 

να ενταχθούν με μεταγενέστερη δήλωσή τους και ύστερα από απόφαση 
του Δ.Σ. του 0ΑΕΔ, εφόσον δεν δημιουργούνται προβλήματα στην λει¬ 
τουργία της Εκπαίδευσης, οι απολυόμενοι από επιχειρήσεις των άρθρων 
33 - 36 του Ν. 1892/90, οι οποίοι, εντός της προθεσμίας της παρ. 1 
του άρθρου 33 του Νόμου αυτού επέλεξαν την επιδότησή τους ως οινέρ- 
γων ή την αυτοαπασχόλησή τους. ; 

Με τις παραπάνω προϋποθέσεις και την ίδια διαδικασία μπορεί επα- 
νεκπαιδευόμενος να ζητήσει την «αλλαγή ειδικότητας στην οποία εκπαι¬ 
δεύεται. 

2. Στο πρόγραμμα της επαγγελματικής επανακατάρτισης δεν μπο¬ 
ρούν να ενταχθούν οι απολυόμενοι που κατά την υποβολή της δήλωσης 
της παρ.. 1 του άρθρου 33 του Ν. 1892/90 έχουν ήδη υποβάλλει αί¬ 
τηση για συνταξιοδότηση στον Οικείο Οργανισμό κύριας ασφάλισης. 

Στην περίπτωση που υποβληθεί τέτοια αίτηση κατά τη διάρκεια της 
επανακατάρτισης, επέρχεται διακοπή του προγράμματος. 

3. Ο απολυόμενος που επέλεξε το πρόγραμμα επαγγελματικής επα- 
νακατάρτισης, δικαιούται το ειδικό επίδομα της παρ. 2α του Ν. 
1892/90 για την περίοδο που περιλαμβάνεται μεταξύ της λύσης της 
σχέσης εργασίας και της ανάληψης εξηρτημένης εργασίας, ακόμη και 
στην περίπτωση όπου στο παραπάνω διάστημα το πρόγραμμα επαγγελ¬ 
ματικής επανακατάρτισης δεν έχει αρχίσει να εφαρμόζεται. Στην περί¬ 
πτωση αυτή η τυχόν λύση της σχέσης εργασίας δεν παρέχει και πάλι 
στον απολυόμενο τη δυνατότητα επιλογής των προγραμμάτων της παρ. 
1 του άρθ. 33 του Ν. 1892/90. 

4. Στους επαγγελματικά επανακαταρτιζόμενους σε Σχολές του 
ΟΑΕΔ η εκπαίδευση διακόπτεται κατά τη διάρκεια του θέρους για διά¬ 
στημα ενός μηνός, ενώ εξακολουθεί να καταβάλλεται το ειδικό επίδομα 
της παρ. 2α του άρθρου 33 του Ν. 1892/90. 

Σε όσους από τους πιο πάνω επανακαταρτίζονται σε τρίτους φορείς 
κατ’ ανάθεση του ΟΑΕΔ, η εκπαίδευση διακόπτεται κατά τη διάρκεια 
.. του θέρους (1-7/31-8) για διάστημα μέχρι ένα μήνα μετά από από¬ 
φαση του ΔΣ του ΟΑΕΔ ενώ εξακολουθεί να καταβάλλεται το ειδικό επί¬ 
δομα της παρ. 2α του άρθρου 33 του παραπάνω Νόμου. 

-, Για την περίοδο Χριστουγέννων και Πάσχα και εφόσον η εκπαίδευση 
συμπίπτει με τα διαστήματα αυτά είναι δυνατή η διακοπή της εκπαίδευ¬ 
σης επί 15θήμερο κατά περίπτωση με απόφαση του Δ.Σ. του ΟΑΕΔ. 

5. Στους επαγγελματικά επανακαταρτιζόμενους που έχουν και την 
ιδιότητα του μαθητή ή σπουδαοτή ή φοιτητή, χορηγείται άδεια απου¬ 
σίας, μέχρι δέκα (10) ημερών μετά από απόφαση του Δ.Σ. του ΟΑΕΔ, 
από την εκπαίδευση προκειμένου να προετοιμασθούν και να μετάσχουν 
στις εξετάσεις των Σχολών τους, υπό την προϋπόθεση ότι θα προσκομί¬ 
σουν βεβαίωση συμμετοχής τους σ’ αυτές. 

Στους επανακαταρτιζόμενους που επιθυμούν να συμμετάσχουν στις 
Πανελλήνιες Εξετάσεις χορηγείται από το Δ.Σ. του ΟΑΕΔ άδεια απου¬ 
σίας από την εκπαίδευση κατά τις ημέρες των εξετάσεων, υπό την προϋ¬ 
πόθεση ότι θα προσκομίσουν βεβαίωση για τη συμμετοχή τους σ’ αυτές. 

Στις παραπάνω περιπτώσεις και εφόσον ο επανακαταρτιζόμενος προ¬ 
σκομίσει την απαιτούμενη βεβαίωση καταβάλλεται το ειδικό επίδομα 
της παρ. 2α του άρθρ. 33 του Ν. 1892/90. 

6. Απουσίες των εκπαιδευομένων από προγράμματα επαγγελματι¬ 
κής επανακατάρτισης, λαμβάνονται υπόψη από την ημέρα που οι εκπαι¬ 
δευόμενοι εντάσσονται στο οικείο τμήμα. 

7. Σε περίπτωση ασθένειας των επανακαταρτιζομένων, διαπιστού- 
μενη από τον οικείο ασφαλιστικό φορέα, καταβάλλεται, για όσο χρόνο 
διαρκεί η ασθένεια: 

α) Η διαφορά μεταξύ του επιδόματος ασθένειας και του ειδικού επιδό¬ 
ματος της παρ. 2α του άρθρ. 33 του Ν. 1892/90. 

β) Ολόκληρο το ποσό του ειδικού επιδόματος στην περίπτωση που ο 
ασφαλιστικός φορέας δεν υποχρεούται στην καταβολή επιδόματος ασθέ¬ 
νειας. 

8. Για τον υπολογισμό του ειδικού επιδόματος της παρ. 2α του άρθρ. 
33 του Νόμου 1892/90 λαμβάνονται υπόψη: 

α) Χρονικό διάστημα μικρότερο του δωδεκαμήνου στην περίπτωση 
όπου κατά το κρίσιμο διάστημα ο μισθωτός απούσιαζε από την εργασία 
του λόγω ασθένειας, απεργίας, άδειας άνευ αποδοχών και άλλους λό¬ 
γους που δεν οφείλονται σε υπαιτιότητά του. 

β) Οι αποδοχές άλλου μισθωτού της αυτής επιχείρησης, απασχολη- 
θεντος κατά την ίδια περίοδο με την αυτή ειδικότητα και τα ίδια οικογε¬ 
νειακά βάρη, στην περίπτωση που η σχέση εργασίας με τον καταγγέλο- 
ντα την σύμβαση εργοδότη διήρκεσε λιγότερο του διμήνου. 

II. Για το πρόγραμμα της αυτοαπασχόλησης των απολυομένων από 
τις επιχειρήσεις των άρθρων 33 - 36 του Νόμου 1892/90 ισχύουν τα 
κάτωθι: 

1. Η παρ. 2 της αρ. 31775/30.8.90 απόφασή μας με θέμα κατάρ¬ 
τιση προγράμματος αυτοαπασχόλησης μισθωτών προβληματικών επι¬ 
χειρήσεων τροποποιείται ως εξής: 

«2. Οι μισθωτοί της προηγουμένης παραγράφου εντάσσονται στο 
σχετικό πρόγραμμα από τη λύση της σχέσης εργασίας, με την προϋπό¬ 
θεση ότι μέσα σε δέκα (10) ημέρες από την καταγγελία αυτής θα κατα¬ 
θέσουν στην οικεία Υπηρεσία του ΟΑΕΔ, στην αρμοδιότητα της οποίας 
υπάγεται η επιχείρηση όπου εργάζονταν, δήλωση του Ν. 1599/86 
στην οποία θα αναφέρουν ότι επιλέγουν την «αυτοαπασχόληση». 

Σε περίπτωση ασθένειας του απολυομένου, διαπιστουμένης από τον 
αρμόδιο Ασφαλιστικό Οργανισμό, η προθεσμία υποβολής της παρα¬ 
πάνω δήλωσης και η έναρξη του δωδεκαμήνου υπαγωγής στο πρό¬ 
γραμμα της αυτοαπασχόλησης αρχίζουν από την ημερομηνία λήξης της 
ασθένειας. 

Στο πρόγραμμα της αυτοαπασχόλησης μπορούν επίσης να υπα¬ 
χθούν, με μεταγενέστερη δήλωσή τους, όσοι εντός της προθεσμίας των 
δέκα ημερών επέλεξαν: 

α) την επιδότηση ανεργίας ή 

β) την επαγγελματική επανακατάρτιση εφόσον στην περίπτωση αυτή 
δεν δημιουργούνται προβλήματα στη λειτουργία των,σχετικών εκπαι¬ 
δευτικών μονάδων. 

Στις παραπάνω περιπτώσεις θα παρακρατηθούν τα ποσά που κατε- 
βλήθησαν λόγω ανεργίας ή επαγγελματικής επανακατάρτισης. 

Επιπλέον με την υποβολή της δήλωσης για την επιλογή της αυτοα¬ 
πασχόλησης, μπορούν να αναφέρουν αν επιθυμούν να συμμετάσχουν σε 
εκπαιδευτικό πρόγραμμα διάρκειας ενός μηνός, χωρίς πρόσθετη επιδό¬ 
τηση, που θα καταρτισθεί από τον ΟΑΕΔ, με σκοπό να υποστηριχθούν 
στη λειτουργία της επιχείρησής τους». 

2. Στην παρ. 3 της αρ. 31775/30.8.90 απόφασής μας προστίθεται 
εδάφιο που έχει ως εξής: 

«Ειδικά για τους επιλέξαντες το πρόγραμμα της αυτοαπασχόλησης 
με μεταγενέστερη δήλωση, έχει εφαρμογή το ποσοστό του προεξοφλητι¬ 
κού τόκου που ίσχυε κατά την ημέρα καταβολής του τελευταίου ειδικού 
επιδόματος και για το υπόλοιπο ποσό ο προεξοφλητικός τόκος, που 
ισχύει κατά την ημέρα της εξόφλησης». 


3. Η παρ. 4β της αρ. 31775/30.8.90 απόφασής μας τροποποιείται 
ως εξής: 

«β) Βεβαίωση της αρμόδιας Οικονομικής Εφορίας για την έναρξη 
Επιτηδεύματος. 

Ειδικά προκειμένου για άσκηση γεωργικού επαγγέλματος απαιτεί¬ 
ται βεβαίωση της Οικείας Δημοτικής ή Κοινοτικής Αρχής και εφόσον 
δεν είναι δυνατή η έκδοση αυτής, βεβαίωση άλλης Δημόσιας Αρχής». 

4. Στην παρ. 5 της αρ. 31775/30.8.90 απόφασής μας προστίθεται 
εδάφιο, που έχει ως εξής: 

«Από την 20.3.91 και εφεξής δεν συνιστά αυτοαπασχόληση η κτήση 
μετοχών». 

5. Η παρ. 7 της αρ. 31775/30.8.90 απόφασής μας τροποποιείται 
ως εξής: 

«7. Οι αυτοαπασχολούμενοι υποχρεούνται, όπως εντός τριών (3) μη¬ 
νών από την ημερομηνία έναρξης λειτουργίας της επιχείρησής τους ενη¬ 
μερώσουν την Υπηρεσία του ΟΑΕΔ, στην αρμοδιότητα της οποίας υπά¬ 
γεται η επιχείρηση, για την έναρξη της λειτουργίας της, καθώς και για 
οποιαδήποτε αλλαγή στη διεύθυνση, εκπροσώπηση κ.λπ. κατά τη διάρ¬ 
κεια του προγράμματος είναι δυνατή η αλλαγή του αντικειμένου της 
δραστηριότητας του αυτοαπασχολούμενου, τηρουμένων των διατυπώ¬ 
σεων των παρ. 6 και 7 της προαναφερόμενης απόφασής μας. 

Η παραπάνω Υπηρεσία του ΟΑΕΔ έχει δικαίωμα να προβαίνει σε 
έλεγχο της επιχείρησης καθ’ όλο το 12μηνο από την έναρξη της λει¬ 
τουργίας της, προκειμένου να διαπιστώσει την τήρηση όρων της παρού¬ 
σας». 

6. Στην παρ. 8 της αρ. 31775/30.8.90 απόφασής μας προστίθεται 
εδάφιο, που έχει ως εξής: 

«Εφόσον κατά τη διάρκεια του 12μηνου ο αυτοαπασχολούμενος ανα- 
λάβει εξαρτημένη εργασία, ή υποβάλλει αίτηση για συνταξιοδότηση 
επέρχεται διακοπή του προγράμματος από την ημέρα ανάληψης της ερ¬ 
γασίας ή υποβολής της αιτήσεως για συνταξιοδότηση αντίστοιχα και 
υποχρεούται να επιστρέψει την αναλογία του εισπραχθέντος ποσού». 

7. Στην αρ. 31775/30.8.90 απόφασή μας προστίθενται παρ. 11 
και 12 που έχουν ως εξής: 

«11. Απολυόμενοι από επιχειρήσεις των άρθρων 33 και 36 του Ν. 
1892/90, οι οποίοι έχουν επιλέξει το πρόγραμμα αυτοαπασχόλησης 
και έχουν ήδη επιδοτηθεί για το πρόγραμμα αυτό δεν μπορούν να εντα¬ 
χθούν στη συνέχεια και στο «πρόγραμμα των νέων ελευθέρων επαγγελ- 
ματιών» που εφαρμόζεται από τον ΟΑΕΔ (ΠΔ 245 ΦΕΚ 117/Α/ 
29.7.86. Επέκταση της ισχύος του άρθρου 29 του Ν. 1262/82). 

12. Για τον υπολογισμό του εφάπαξ ποσού της αυτοαπασχόλησης 
λαμβάνονται υπόψη: 

α. Χρονικό διάστημα μικρότερο του 12μηνου, στην περίπτωση όπου 
κατά το κρίσιμο διάστημα ο μισθωτός απούσιαζε από την εργασία του 
λόγω ασθένειας, απεργίας, άδειας άνευ αποδοχών και άλλους λόγους 
που δεν οφείλονται σε υπαιτιότητά του. 

β. Οι αποδοχές άλλου μισθωτού της αυτής επιχείρησης, απασχολη- 
θέντος κατά την ίδια περίοδο με την αυτή ειδικότητα και τα ίδια οικογε¬ 
νειακά βάρη, στην περίπτωση που η σχέση εργασίας με τον καταγγέλο- 
ντα τη σύμβαση εργοδότη διήρκεσε λιγότερο του διμήνου». , 

Η ισχύς της απόφασης αυτής αρχίζει από την ημερομηνία δημοσίευ¬ 
σης στην Εφημερίδα της Κυβερνήσεως του Ν. 1892/90 (ΦΕΚ 101/ 
Α/31.7.90). 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 10 Οκτωβρίου 1991 

Ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΣ 
-♦- 

Αριθ. 40242 (5) 

Απασχόληση μαθητών των εκπαιδευτικών μονάδων Μαθητείας ΟΑΕΔ 
για πρακτική άσκηση σε φορείς του Δημοσίου τομέα κατά το σχολικό 
έτος 1991 - 1992. 

Ο ΔΙΕΥΘΥΝΤΗΣ ΕΠΑΓΓ. ΚΑΤΑΡΤΙΣΗΣ 
Έχοντας υπόψη: 

α) Τις διατάξεις του ΝΔ 212/69 «Περί οργανώσεως και διοικήσεως 
του Οργανισμού Απασχολήσεως Εργατικού Δυναμικού». 

β) Τις διατάξεις του άρθρου 5 του από 3/6.6.52 Β.Δ. και του άρθρου 
94 παρ. 3 του Ν. 1566/85 «Δομή και λειτουργία της πρωτοβάθμιας 
και δευτεροβάθμιας εκπαίδευσης και άλλες διατάξεις». 

γ) Τις προτάσεις που έγιναν από διάφορους φορείς του Δημόσιου το¬ 
μέα προς τον ΟΑΕΔ. 

δ) Την σχετική πρόταση του Δ.Σ. του ΟΑΕΔ (απόφαση 1555/34/ 
10.9.91 έγγραφο 114048/27.9.1991). 

ε) Την απόφαση του Υπουργού Εργασίας 100919/90 «Μεταβίβαση 
αρμοδιοτήτων του Υπουργού Εργασίας στον Γενικό Γραμματέα, Ειδικό 
Γραμματέα, Προϊσταμένους Δ/νσεων, Υπηρεσιών & Τμημάτων», απο¬ 
φασίζουμε: 

Καθορίζουμε για το σχολικό έτος 1991-92 τους φορείς του Δημό¬ 
σιου τομέα, όπως αυτός καθορίζεται στο άρθρο 1 παρ. 6 του Ν. 
1256/82 και επαναοριοθετήθηκε με το άρθρο 51 του Ν. 1892/90, 
που θα απασχολήσουν μαθητές των εκπαιδευτικών μονάδων Μαθη¬ 
τείας του ΟΑΕΔ του Ν. 1346/83 για την πρακτική τους άσκηση σύμ¬ 
φωνα με το πρόγραμμα εκπαίδευσης και τον αριθμό των μαθητών τε¬ 
χνιτών διαφόρων ειδικοτήτων όπως αυτές αναγράφονται στις προτάσεις 
των πιό κάτω αναφερομένων φορέων που θα απασχολήσει καθένας από 
τους φορείς αυτούς ως εξής: 

α) Γενικό Περ/κό Νοσοκομείο Θεσ/νίκης 
Ιπποκράτειο 5 Μαθητές 

β) Ψυχιατρικό Νοσοκομείο θεσ/νίκης 2 Μαθητές 

γ) Γενικό Περ/κό Νοσοκομείο θεσ/νίκης Γ. Παπανικο- 
λάου 3 Μαθητές 

δ) Ο.Λ.Θ. 34 Μαθητές 

ε) Γενικό Νοσοκομείο Καβάλας 16 Μαθητές 

στ) Δ.Ε.Η. 88 Μαθητές 

ζ) Η.Σ.Α.Π. 24 Μαθητές 

η) ΙΓΜΕ 9 Μαθητές 

θ) Αγροτική Τράπεζα 9 Μαθητές 

ι) Ο.Α.Σ. 2 Μαθητές 

ια) Περ/κό Γενικό Νοσοκομείο Αθηνών 
Ιπποκράτειο 5 Μαθητές 

ιβ) Ε.Β.Ζ. (Ζάχαρης) 50 Μαθητές 

ιγ) Υπουργείο Εθνικής Άμυνας 475 Μαθητές 

ιδ) Ο.Λ.Π. 18 Μαθητές 

2) Για την παραπάνω απασχόληση των μαθητών η οποία κατά νόμο, 
δεν υπόκειται στους περιορισμούς που αφορούν την πρόσληψη προσωπι¬ 
κού στο Δημόσιο τομέα, θα καταβάλλεται η αμοιβή που καθορίζεται με 
την σχετική κοινή απόφαση των Υπουργών Οικονομικών και Εργασίας. 
Η απόφαση αυτή να δημοσιευθεί στην Εφημερίδα της Κυβερνήσεως. 


Τροποποιούμε την κοινή Υπουργική απόφαση αριθμ. Γ1/2186/ 
29.11.90, ως κατωτέρω προς τον σκοπό του περαιτέρω περιορισμού 
των υπογραφών στις κατωτέρω διοικητικές πράξεις: 


Διοικητικές πράξεις 


αριθμός 

υπογραφών 


1. Αντικρούσεις σε προσφυγές ενώπιον των 

δικαστηρίων. 4 

2. Συγκρότηση-ορισμός μελών των ΤΔΕ 

ΙΚΑ και λοιπών ασφαλιστικών οργανισμών 5 

3. Συγκρότηση-ορισμός μελών επιτροπών 

προμηθειών και παραλαβών της ΓΓΚΑ 4 

4. Αγορά μεριδίων αμοιβαίων κεφαλαίων - 

συγκρότηση αμοιβαίων κεφαλαίων από φορείς 
κοινωνικής ασφάλισης 5 

5. Αιτήσεις θεραπείας αναδοχών εκτέλεσης 

έργων ΙΚΑ 5 


6. Έκδοση απόφασης αυξομείωσης πιστώ¬ 
σεων του προϋπολογισμού εξόδων της ΓΓΚΑ 
και συναφείς προτάσεις στο ΓΛΚ συμπεριλαμ¬ 
βανομένων και των περιπτώσεων εκείνων που 

ζητείται διάθεση πιστώσεων από το αποθεματικό 5 

7. Κατάρτιση του ενιαίου προγράμματος 

προμηθειών ή προτάσεις για χορήγηση εξουσιο¬ 
δοτήσεων 5 

8. Έγκριση του προϋπολογισμού του Λογ. 

Βελτίωσης Κοιν. Ασφάλισης (Λ.Β.Κ.Α.) 5 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Οκτωβρίου 1991 


ΟΙ ΥΠΟΥΡΓΟΙ 



Ο ΥΦΥΠΟΥΡΓΟΣ 


ΥΓΕΙΑΣ, ΠΡΟΝΟΙΑΣ & 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΟΙΝ. ΑΣΦΑΛΙΣΕΩΝ 

ΜΙΛΤ. ΕΒΕΡΤ 

_▲_ 

ΔΗΜ. ΣΙΟΥΦΑΣ 


Αριθ. Α2/οικ. 4308 


(7) 


Αθήνα, 14 Οκτωβρίου 1991 

{ Ο Διευθυντής 

ΚΩΝ. ΜΗΝΑΣ 


Χορήγηση άδειας άσκησης του επαγγέλματος Φυσικού Νοσοκομείων 
εκτός περιοχής Ιοντιζουσών Ακτινοβολιών στον Φυσικό Αθανάσιο 
Κολιγλιάτη του Ευαγγέλου. 


- ♦- 

Αριθ. ΓΙ/οικ. 2826 (6) 

Τροποποίηση της αρ. Γ1/2186/29.11.90 κοινής απόφασης του 

Υπουργού Προεδρίας της Κυβέρνησης και Υφυπουργού Υγείας, 

Πρόνοιας και Κοιν. Ασφαλίσεων. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΚΑΙ 
Ο ΥΦΥΠΟΥΡΓΟΣ ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 81 του Ν. 1892/1990 «Για τον εκσυγχρονισμό και την 
οινάπτυξη και άλλες διατάξεις» (ΦΕΚ 101). 

2. Το άρθρο 7 παρ. 3 του Ν. 1943/1991 «Εκσυγχρονισμός της Ορ¬ 
γάνωσης και λειτουργίας της δημόσιας διοίκησης, αναβάθμιση του προ¬ 
σωπικού της και άλλες συναφείς διατάξεις». 

3. Το Π.Δ/γμα 105/1988 «Οργανισμός της Γενικής Γραμματείας 
Κοινωνικών Ασφαλίσεων του Υπουργείου Υγείας, Πρόνοιας και Κοινω¬ 
νικών Ασφαλίσεων» (ΦΕΚ 46). 

4. Την αριθμ. Γ1/2186/29.11.90 κοινή Υπουργική Απόφαση 
«Εξαίρεση διοικητικών πράξεων και εγγράφων από τον περιορισμό των 
τριών υπογραφών» (ΦΕΚ 761 τ.Β’). 

5. Την Α.Π. Υ.1540/18.9.91 κοινή απόφαση του Πρωθυπουργού 
και Υπουργού Υγείας, Πρόνοιας και Κοιν. Ασφαλίσεων «Ανάθεση αρμο¬ 
διοτήτων στον Υφυπουργό Υγείας, Πρόνοιας & Κοινωνικών Ασφαλί¬ 
σεων Δημ. Σιούφα» (ΦΕΚ 754 Β’). 

6. Την ανάγκη περιορισμού του αριθμού των υπογραφών σε ορισμέ¬ 
νες διοικητικές πράξεις, ή έγγραφα, ή κατηγορίες διοικητικών πράξεων 
ή εγγράφων της ΓΓΚΑ, που έχουν εξαιρεθεί με την παραπάνω κοινή 
Υπουργική απόφαση, αποφασίζουμε: 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/74) τ.Β’) «Περί προ¬ 
στασίας εξ Ιοντιζουσών Ακτινοβολιών». 

2. Την Α2στ/2236/78 (ΦΕΚ 422/78 τ.Β') κοινή Υπουργική από¬ 
φαση «Κανονισμό Ακτινοπροστασίας». 

3. Την Α2στ/2073/83 παρ. 3β Υπουργική απόφαση (ΦΕΚ 280/ 
26.5.83 τ.Β') «Καθορισμό προσόντων για την επαγγελματική απασχό¬ 
ληση των Φυσικών Νοσοκομείων». 

4. Την από 23.5.91 αίτηση του Φυσικού Αθανάσιου Κολιγλιάτη για 
χορήγηση άδειας άσκησης του επαγγέλματος Φυσικού Νοσ/μείων 
εκτός περιοχής Ιοντιζουσών Ακτινοβολιών. 

5. Τη γνώμη της αρμόδιας Επιτροπής (Συνεδρίαση 34/20.9.91), 
αποφασίζουμε: 

Χορηγούμε άδεια άσκησης του επαγγέλματος Φυσικού Νοσοκομείων 
εκτός περιοχής Ιοντιζουσών Ακτινοβολιών στον Φυσικό Αθανάσιο Κολι- 
γλιάτη του Ευαγγέλου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1991 

. Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

Αριθ. ΤΠΠΟ/ΑΙΛΑΠ/Γ/3376/4496 (8) 

Χαρακτηρισμός ως ιστορικού διατηρητέου μνημείου του κτιρίου ιδιο¬ 
κτησίας ΜΕΧΧ ΟΚΕΕΟΕ Α.Ε. Α.Β.Ε. στις οδούς Αγ. Μελετίου 54 
και Πατησίων 153 στην Αθήνα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τ.Α'/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΤΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΤΠΠΕ - ΤΧΟΠ». 

3. Όλα τα στοιχεία του σχετικού φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 20/12.9.91, αποφασίζουμε: 


Χαρακτηρίζουμε ως ιστορικό διατηρητέο μνημείο σύμφωνα με τις 
διατάξεις του Ν. 1469/50 το κτίριο ιδιοκτησίας ΜΕΧΧ ΟΚΕΕΟΕ 
Α.Ε. Ε.Β.Ε. στις οδούς Αγ. Μελετίου 54 και Πατησίων 153 στην 
Αθήνα διότι αποτελεί χαρακτηριστικό δείγμα της μορφολογίας των κτι¬ 
ρίων του μεσοπολέμου και είναι σημαντικό για τη μελέτη της ιστορίας 
της αρχιτεκτονικής της Αθήνας. 

Ιδιαίτερο ενδιαφέρον παρουσιάζει η σύνθεση των όψεων του κτιρίου 
που ακολουθεί τους κανόνες της συμμετρίας με διαφορετική διαμόρ¬ 
φωση στον κάθε όροφο, καθώς επίσης και τα επιμέρους μορφολογικά 
στοιχεία, όπως είναι οι κορνίζες, τα διακοσμητικά φουρούσια, οι ψευδο- 
παραστάδες, τα χυτοσιδηρά κιγκλιδώματα κ.λπ. 

Το κτίριο των οδών Αγ. Μελετίου 54 και Πατησίων 153 συνδυάζει 
τα επιτεύγματα της τεχνολογίας του οπλισμένου σκυροδέματος με τις 
αισθητικές τάσεις της εποχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1991 
Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




